recursal/SuperWikiNEXT-32B huggingface dataset:
**Yulduz turkumlari** — yulduzlarni topish va belgilashni osonlashtirish uchun osmon gumbazining shartli ravishda ajratilgan qismlari; eng yorqin yulduzlar hosil qilgan oʻziga xos shakllar. Ular afsonaviy qahramonlar (Mars, Gerkules, Persey, va boshqalar), hayvonlar (Ilon, Katta it va boshqalar) va narsalar (masalan, Mezon, Qalqon va boshqalar)ning nomi bilan atalgan. Yulduz turkumlarining eng yorqin yulduzlari yunon harflari (a, r\ u va boshqalar) bilan belgilanib, bu harflar yoniga yulduz turkumining nomi yoziladi (masalan, Aravakashning a si), ravshanligi pastroq yulduzlar lotin harflari va raqamlari bilan belgilanadi. Butun osmon gumbazi 88 ta yulduz turkumlariga boʻlingan.

**Yulduz turkumlarining tarixi**

Yulduzlarni turkumlash uzoq o'tmishga borib taqaladi. Qadimda odamlar **yulduz turkumlaridan** o'zlarining dunyo qarashlari, tajribalari, yaratuvchanligi va hattoki diniy va ma'rifiy ahamiyatga ega bo'lgan afsonalarni o'rganish uchun foydalanishgan. Turli xil madaniyatlar va mamlakatlar o'zlarining yulduz turkumlarini ixtiro qilgan, va shu kabi harakatlar 20-asrning boshlariga qadar ya'ni aniq faktlar asosida yulduz turkumlari yig'ilgunga qadar davom etgan.

O'n ikki (yoki o'n uch) qadimiy yulduz turkumlari burjlar bilan bog'liq bo'lgan (quyosh va oy tutilishini o'z ichiga olib, va kesib o'tuvchi sayyoralar). Burjlarning tarixiy kelib chiqishi hali hanuz noma'lum bo'lib kelmoqda.

Manbalar
--------

1. ↑  "Yulduz turkumlari" *OʻzME*. Yu-harfi Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Saturn | *Astronomiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Vladimir Ivanovich Bogoduxov** – sovet va rus harbiy va siyosiy arbobi. Polkovnik (2017). Rossiya Qahramoni. Rossiya Federatsiyasi Davlat Dumasining 7-chaqiriq deputati, Davlat Dumasining Mudofaa boʻyicha qoʻmitasi, „Yagona Rossiya" fraksiyasi hamda „Yagona Rossiya" partiyasining Lipetsk viloyati siyosiy kengashi aʼzosi.

Tarjimai holi
-------------

Vladimir Ivanovich Bogoduxov 1961-yil 15-fevralda Grynaičiai qishlogʻi *Saugų apylinkė* Litva SSR Silutskiy tumanida tavallud topdi. Oilasida toʻrt farzand, ikki oʻgʻil va ikki qiz bor.

Keyinchalik Bogoduxovlar oilasi otasining ish joyini oʻzgartirishi sababli Klaypedaga koʻchib oʻtdi va 1965-yildan Qozogʻiston SSR Shimoliy Qozogʻiston viloyatining Timiryazevskiy tumanidagi Michurinskiy sovxozida yashadi. Bogoduxovlar 1972-yil yanvar oyida Qoʻrgʻon viloyati Pritobolniy tumani Davydovskiy qishloq kengashining Davydovka qishlogʻiga joylashdilar. Vladimir bu yerda oʻrta maktabni tugatgan.

1978-yilda Sovet Armiyasi safiga chaqirilgan.

2012-yil 28-sentyabrdan boshlab „Yagona Rossiya" Butunrossiya siyosiy partiyasining aʼzosi boʻlgan. Shu bilan birga „Yagona Rossiya" partiyasining Lipetsk viloyati siyosiy kengashi aʼzosi boʻlib ham faoliyat yuritgan.

2013-yilda „Lipetsk viloyati aholisini vatanparvarlik tarbiyasi markazi" davlat byudjet muassasasi direktori etib tayinlandi. Harbiy nafaqaxoʻr.

Manbalar
--------

1. ↑  „Богодухов Владимир Иванович" (ru).  Государственная Дума. 1-avgust 2019-yilda asl nusxadan arxivlandi. Qaraldi: 2-avgust 2019-yil.
2. ↑  „Лица Зауралья. БОГОДУХОВ Владимир Иванович.". 2-aprel 2019-yilda asl nusxadan arxivlandi. Qaraldi: 1-fevral 2020-yil.
3. ↑  „Богодухов Владимир Иванович". 24-sentyabr 2016-yilda asl nusxadan arxivlandi. Qaraldi: 4-sentyabr 2016-yil.
4. ↑  „Герой: Богодухов Владимир Иванович". 19-avgust 2019-yilda asl nusxadan arxivlandi. Qaraldi: 19-avgust 2019-yil.
5. ↑  „Богодухов Владимир Иванович". 3-avgust 2019-yilda asl nusxadan arxivlandi. Qaraldi: 3-avgust 2019-yil.
6. ↑  „Липецкий областной Совет депутатов. Депутатский корпус. БОГОДУХОВ Владимир Иванович". 2-aprel 2015-yilda asl nusxadan arxivlandi. Qaraldi: 11-mart 2015-yil.
**Samaya Dadash qizi Aliyeva** (ozarbayjoncha: *Səmayə Dadaş qızı Əliyeva*; 1937-yil 9-mart – 2013-yil 18-oktyabr) – Sovet choy yetishtiruvchisi, Ozarbayjon SSR Lenkoran tumani Azizbekov nomidagi kolxoz boʻlinmasi, Sotsialistik Mehnat Qahramoni (1966).

Hayoti va faoliyati
-------------------

1937-yil 9-martda Ozarbayjon SSR, (hozirgi Ozarbayjon) Lankaran viloyati, Tutapeshta qishlogʻida kolxozchi oilasida tugʻilgan. Millati Tolish.

Samaya Aliyeva tugʻilib oʻsgan qishlogʻi Toʻtapeshtdagi oʻrta maktabni tugatgach, mehnat faoliyatini 1953-yilda mahalladagi Azizbekov nomidagi kolxozda boshlagan. 1955-yilda kolxoz qayta tashkil etilgandan soʻng, u choychilikni davom ettirdi. 1958-yilda u komsomol-yoshlar dala ishlab chiqarish boʻlimiga rahbarlik qiladi va bir necha yillar davomida Lenkoran viloyatida navli choy barglaridan eng yuqori hosilni yigʻadi.

SSSR Oliy Kengashi Prezidiumining 1966-yil 30-apreldagi Farmoni bilan sabzavot, meva, uzum, choy barglari va tamaki mahsulotlarini yetishtirish va xarid qilishni koʻpaytirishda erishilgan muvaffaqiyatlari uchun Aliyeva Samaya Dadash qiziga Sotsialistik Mehnat Qahramoni, Lenin ordeni hamda Oʻroq va Bolgʻa oltin medali berildi.

Samaya Aliyeva Lenkoran qishloq xoʻjaligi texnikumini tugatgach, 1967-yilda choychilik brigadasi brigadiri, soʻngra tajriba xoʻjaligida agronom boʻlib ishladi. 1978 yildan – Lankaron mashina sinov stansiyasida sabzavot yetishtiruvchi usta.

VI chaqiriq SSSR Oliy Kengashi (1962—1966), Ozarbayjon SSSR VII va VIII chaqiriq Oliy Kengashi deputati (1967—1975), SSSR XVI qurultoyiga delegat etib saylangan. Komsomol (1970) va Ozarbayjon Kommunistik partiyasining 27—29-syezdlari MK aʼzosi.

2002-yilda Samaya Aliyeva Ozarbayjon Respublikasi Prezidentining faxriy stipendiyasi bilan taqdirlangan.

Samaya Samaya Aliyeva viloyat markazi – Lenkoran shahrida yashagan. U 2013-yil 18-oktyabrda vafot etdi.

Mukofotlari
-----------

* Lenin ordeni (30.04.1966),
* Mehnat Qizil Bayroq (04.08.1971),
* Sotsialistik Mehnat Qahramoni.

Adabiyotlar
-----------

* Әлијева Сәмајә Дадаш гызы // Азербайджанская советская энциклопедия  : [10 томах] = Азәрбајҹан Совет Енсиклопедијасы (азерб.) / гл. ред. Дж. Б. Гулиев. — Баку: Кызыл Шярк, 1980. — Т. IV. — С. 180. — 80 000 экз.

* Депутаты Верховного Совета Азербайджанской ССР. Восьмой созыв.. — Баку: Азернешр, 1973.

Manbalar
--------

1. 1 2 3 4  „Samaya Aliyeva biografiyasi".
2. ↑  „No 1049, 2 октября 2002 — Законодательство Азербайджанской Республики". 4-mart 2016-yilda asl nusxadan arxivlandi. Qaraldi: 13-fevral 2016-yil.
**Stephen Pierce Hayden Duggan** (1870-yil 20-dekabr, New York shahri – 1950-yil 18-avgust, Stamford, Connecticut) – AQSH olimi hamda pedagogi.

Tarjimai holi
-------------

Stephen New York shahar kollejida (CCNY) tahsil olgan. Bu kollejda 1896-yili bakalavriatni tugatgandan soʻng, Columbia universitetida aspiranturada oʻqish davomida dars berishni boshlagan. Soʻngra 1902-yili ushbu universitetda PhD darajasini olgan. U CCNYda tarix fani professori hamda 1906-yildan boshlab tarix fakulteti dekani boʻlgan.

Duggan 1919-yilda Nobel mukofoti laureatlari Elihu Root va Nicholas Murray Butler bilan birgalikda Council on Foreign Relations nomli xalqaro universitetga asos solgan. Universitetning birinchi rahbari lavozimiga Duggan tayinlangan (1946-yilgacha).

Oilasi
------

Duggan New Yorkdagi White Plains negro farovonlik ligasining direktori boʻlgan Sarah Alice Elsesserga uylangan.

Ularning oʻgʻli Lorens Duggan iqtisodchi va Davlat departamenti xodimi boʻlib, Sovet davlatiga agentlik qilganlikda gumonlangan.

Ishlari
-------

* *Sharq masalasi: Diplomatiyani oʻrganish* (1902)
* *"Tarix fanidan talabalar uchun darslik"* (1916)
* *Millatlar Ligasi: prinsip va amaliyot* (1919)

Manbalar
--------

1. ↑  Welles, Benjamin Sumner*. Laurence Duggan 1905–1948: In Memoriam*. Overbrook Press, 1949 — 3 (family, education), 4 (marriage, children), 4–5 (State), 5–6 (UNRRA), 6–8 (IIE), 8 (1948), 11 (body), 41–44 (Murrow broadcast), 90 (UNRRA) bet. 6-oktyabr 2017-yilda qaraldi.
2. ↑  Allen Weinstein and Alexander Vassiliev, *The Haunted Wood: Soviet Espionage in America – The Stalin Era* (2000) pp 3-21.
**George Henry Kendrick Thwaites** CMG FRS FLS  (1812-yil 9-iyul,  Bristol – 1882-yil 11 -sentyabr, Kandi) – ingliz botaniki va entomologi.

Thwaites dastlab hisobchi boʻlgan va boʻsh vaqtlarida botanikani oʻrgangan. U, ayniqsa, suv oʻtlari va kriptogamlar kabi pastki oʻsimliklar bilan qiziqdi. U diatomlar hayvonlar emas, balki suv oʻtlari ekanligini isbotlab, taniqli botanik boʻldi. 1846-yilda u Bristol farmatsiya maktabida, keyin esa tibbiyot maktabida botanika boʻyicha oʻqituvchi boʻlgan. 1849-yil mart oyida George Gardnervafoti munosabati bilan Tueyts Seylonning Peradeniya shahridagi botanika bogʻlari boshligʻi etib tayinlandi. U 1879-yilda isteʼfoga chiqqunga qadar oʻttiz yil davomida botanika bogʻlari boshligʻi lavozimda ishlagan .

U 1865-yil 1-iyunda *"Enumeratio Plantarum Zeylaniæ* "ni (1859–64) nashr etilgandan soʻng Qirollik jamiyati aʼzosi etib saylandi. Uning yozuvlari Frederik Murning *Tseylonning Lepidoptera* (3 jild 1880–1889) asarining eng qimmatli qismini tashkil etadi. U Cinchona bolalar bogʻchalarini, Xakkala, Seylonni tashkil qildi va keyinchalik Qirollik Kolombo golf maydoniga aylangan Alfred Model fermasi eksperimental stantsiyasining direktorlar kengashida ishladi.

Meros
-----

*Kendrickia* gulli oʻsimlik (Hindiston va Shri-Lankadan)  va oʻrgimchak turkumi *Thwaitesia* ning nomi bilan atalgan.

Shuningdek, Shri-Lanka kaltakesaklarining bir turi *Chalcidoseps thwaitesi*  va kapalak *Tapena thwaitesi*  uning sharafiga nomlangan.

Manbalar
--------

1. ↑  Seemann, Berthold*. The Journal of Botany, British and Foreign ...* (en). R. Hardwicke, 1891 — 19 bet.
2. ↑  Desmond, Ray*. Dictionary of British And Irish Botanists And Horticulturists Including plant collectors, flower painters and garden designers* (en). CRC Press, 1994-02-25. ISBN 9780850668438.
3. ↑  Miscellaneous. *The Cornishman* (16-oktyabr 1879-yil), s. 6.
4. ↑  The De Soyas of Alfred House by Rupa de Soysa, p.57 (Karunaratne & Sons)
5. ↑  „*Kendrickia* Hook.f. | Plants of the World Online | Kew Science" (en). *Plants of the World Online*. Qaraldi: 16-may 2021-yil.
6. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. („Thwaites", p. 265).
7. ↑  Moore, Frederic*. The Lepidoptera of Ceylon. Vol. I*. London: L. Reeve & co. 1880 — 181 bet.

Havolalar
---------

* 
* Royal Society Library and Archive Catalog[*sayt ishlamaydi*]
* Enumeratio Plantarum Zeylaniae
Τενοντοθηκίτις_Αντίχειρος_De_Quervain,_ανατομίαΤενοντοθηκίτις\_Αντίχειρος\_De\_Quervain,\_ανατομία
**Bilak tendovaginiti** – *tayanch-harakat apparatining* keng uchraydihgan kasb kasalliklaridan biri hisoblanadi. U odatda, bir taxlitda tez takrorlanadigan, bir xil harakat qilib ishlovchi kishilarda kuzatiladi. Xastalik bir maromda qoʻl, panja harakati talab qiladigan chilangar, tokar, sayqallovchi, sut sogʻuvchilarda rivojlanadi.
Tendovaginit oʻng bilakning egiluvchan sathi yuzasida, koʻproq
boldirning old yuzasida va mushaklarning surunkali zararlanishi
natijasida axill paylar sohasida rivojlanadi.

Klinik manzarasi
----------------

Kasallikning uch xil belgisi – bilak sohasidagi
ogʻriq, shish va krepitatsiya belgilari farq qilinadi. Barmoqlar va
bilak faoliyati susayadi. Kasallikning boshlanishida qoʻl qattiq
ogʻriydi, bemor charchab, holsizlanadi. Keyin bilakning ichki tarafida
shish paydo boladi. Baʼzan birorta mushak zoʻriqqanda (masalan,
dastak bilan ishlaganda) kasallik ogʻirlashadi. Bunda bilakda toʻsatdan
shish paydo boʻlib, noxush alomat – krepitatsiya aniqlanadi va qoʻ1
ishlamay qoladi. Kasallik odatda bir aʼzo (aksariyat oʻng qoʻl)da
rivojlanadi va 10- 15 kunga choʻziladi. Kasallik qaytalanish (retsidiv)ga
moyil boʻlib, surunkali turiga, yaʼni *fibroplastik tendomiozit*ga oʻtadi
va mehnat qobiliyatining turgʻun pasayishiga olib keladi.

Davolash usuli
--------------

Asosiy davo qoʻlni ehtiyot qilish, yaʼni uni maʼlum
vaqtga qadar harakatlantirmay qoʻyish (immobilizatsiya)dir. Shu
maqsadda 10-12 qavat qilingan gipsli bint bilan gipsli langet
qoʻyish tavsiya etiladi. Bogʻlam bilak va barmoqlarning tirsak
yuzasiga qoʻyiladi. Bu kasallikni davolashda **M. A. Elkin** ishlab chiqqan quyidagi bosqichma-bosqichli sxema qoʻllaniladi:

1. Kasallik aniqlangan zahoti bilakka 0,5 foiz 8 – 10 ml novakain eritmasidan yuborilib (novokainli blokada), gipsli bogʻlam qoʻyiladi.
2. 2 – 3 kun oʻtgach ogʻriq bosilmasa, ogʻriq bezovta qilaversa va krepitatsiya yoʻqolmasa, takror novokainli blokada qilinadi.
3. 3 – 4 kundan boshlab issiq qoʻyish (isituvchi kompress) va **UVCH** tavsiya etiladi, bunda vaqtinchalik gipsli bogʻlam olib tashlanadi, 4 – 6 marta parafin yopishtiriladi.
4. 5 – 6 kundan boshlab qisqa muddatli panja-bilak boʻgimi va barmoqlar harakat qildiriladi.
5. 6 – 7-kunlari gipsli bogʻlam qoʻyiladi va barmoqlar kuchliroq harakat qildiriladi.
6. 7 – 9-kunlari barcha kasallik belgilari yoʻqolgan bemorlarga ishga chiqishga ruxsat beriladi va 5 – 1 0 kun yengil vazifalarda ishlash tavsiya etiladi.

Vrachlik maslahat komissiyasining maʼlumotnomasi boʻyicha bemor butunlay tuzalib ketgandagina avvalgi vazifasida ishlashga ruxsat beriladi.

Profilaktikasi
--------------

Eng avval ishlab chiqarish jarayonlarini mexanizatsiyalashtirish lozim. Dam olish va ishlash tartibiga qatʼiy rioya qilish, ish vaqtida oz boʻlsa-da dam olib turish, ishlab chiqarish gimnastikasi bilan shugʻullanish, mehnatni toʻgʻri tashkil qilish yaxshi natija beradi.

Manbalar
--------

1. ↑
2. ↑  *Kasb kasalliklari*, Mahmudov. M.SH, «Y angi asr avlodi» N M M , Toshkent — 406 bet.
3. ↑
4. ↑
5. ↑
**Carlo Annovazzi** (1925-yil 24-may - 1980-yil 10-oktyabr) - italiyalik futbolchi, klub va terma jamoa safida yarim himoyachi sifatida oʻynagan. U odatda maydonga oʻng, markaziy himoyachi yoki yarim himoyachi sifatida joylashtirilgan, garchi u himoyada yaxshiroq oʻynashga qodir boʻlsa ham. Katta va jismonan salobatli oʻyinchi, oʻzining muvaffaqiyatli oʻyiniga qaramay, u futbolchi sifatida toʻpni yaxshi nazorat qilishi bilan tanilgan, shuningdek, jarima zarbasini aniq tepgan. "Milan"da oʻynagan vaqtida u amalga oshirgan sakkizta zarbaning barchasini muvaffaqiyatli amalga oshirgan.

Klubdagi karyerasi
------------------

Klubdagi faoliyati davomida Annovazzi "Milan", "Atalanta ", "Ankonitana ", "Pro Patria" va "Citta di Castello" klublarida o‘ynagan. U 1945-yil 16-dekabrda "Milan" bilan "Modena "ga qarshi safarda 1:1 hisobida durang o‘ynagan holda A Seriyada ilk bor debyut qilgan. U klubi bilan 44 yillik muvaffaqiyatsizliklardan soʻng 1950–1951-yilgi mavsumda A Seriya chempionligini qoʻlga kiritgan, shuningdek, u Latina kubogini qoʻlga kiritganda Milan jamoasi a'zosi edi. U mavsum davomida 17 ta gol urib, jamoaning chempionlik muvaffaqiyatiga hissa qoʻshdi, shulardan 16 tasi A Seriya va bittasi Latina kubogida  .

Xalqaro karyerasi
-----------------

Xalqaro miqyosda Annovazzi 1950-yilgi FIFA Jahon chempionatida Italiya terma jamoasini sharafini himoya qilgan. U 1947-yil 14-dekabrda Chexoslovakiya ustidan 3:1 hisobida g‘alaba qozongan oʻyinda terma jamoada debyut qilgan. Umuman olganda, u 1947-yildan 1952-yilgacha Italiya terma jamoasi safida 17 ta o‘yinda maydonga tushdi, bu davrda jamoaning ko‘p qismi 40-yillarning afsonaviy *Grande Torino* jamoasi futbolchilaridan tashkil topgan edi  va 1951-1952-yillarda u Italiya terma jamoasi sardori bo‘lgan.

Yutuqlari
---------

**Milan** 

* A seriya : 1950–51
* Latina kubogi : 1951 yil

**Individual**

* AC Milan shon-sharaf zali

Manbalar
--------

1. 1 2 3 4  „Carlo Annovazzi" (Italian).  magliarossonera.it. Qaraldi: 16-noyabr 2016-yil.
2. 1 2 3 4  „A.C. Milan Hall of Fame: Carlo Annovazzi".  A.C. Milan. Qaraldi: 12-may 2017-yil.
3. 1 2  „Annovazzi, Carlo" (Italian).  EnciclopediaDelCalcio.it. Qaraldi: 16-noyabr 2016-yil.
4. ↑  „Annovazzi, Carlo" (Italian).  FIGC.it. 21-yanvar 2017-yilda asl nusxadan arxivlandi. Qaraldi: 16-noyabr 2016-yil.
5. ↑  „Capitani" (it). *FIGC.it*.  FIGC. 3-may 2016-yilda asl nusxadan arxivlandi. Qaraldi: 2-may 2016-yil.
**Iroqda islom** tarixi Muhammadning hayotlik davriga — qariyb 1400 yil oldinga borib taqaladi. Iroq musulmonlari ikki xil mazhabga amal qiladilar: shia islom (koʻpchilik) va sunniy islom (ozchilik).

Diniy shaharlar
---------------

Iroqda shia va sunniy musulmonlar uchun muhim boʻlgan koʻplab diniy shaharlar joylashgan. Bagʻdod asrlar davomida islomiy ilmlar markazi boʻlgan va Abbosiylarning poytaxti boʻlib xizmat qilgan. Bagʻdod, shuningdek, Iroqning Qozimiya deb nomlanuvchi hududida ikki taniqli shia imomlarining vatanidir. Karbalo shahri 680-yil 10-oktyabrda boʻlib oʻtgan Karbalo jangi natijasida shia islomida katta obroʻga ega. Najaf shahri Ali ibn Abu Tolib („Imom Ali" nomi bilan ham tanilgan) qabri joylashgan joy sifatida mashhur boʻlib, shialar uni solih xalifa va birinchi imom deb biladilar. Shahar hozirda butun shia islom olamidan kelgan buyuk ziyorat markazi boʻlib, faqat Makka va Madina koʻproq musulmon ziyoratchilarni qabul qilishi taxmin qilinmoqda. Kufa shahri mashhur olim Abu Hanifaning vatani boʻlib, uning taʼlimotiga xalqaro miqyosda koʻplab sunniy musulmonlar amal qiladi. Kufa Ali davrida ham Rashidun xalifaligining poytaxti boʻlgan. Samarrada al-Askariy masjidi ham joylashgan boʻlib, unda mos ravishda oʻninchi va oʻn birinchi shia imomlari Ali al-Hadiy va Hasan al-Askariy maqbaralari bor. Bundan tashqari, Muhammadning baʼzi ayol qarindoshlari Samarrada dafn etilgan.

Demografiyasi
-------------

Iroq aholisining diniy mansubligi haqidagi maʼlumotlar noaniq. Aholining 95-99 foizi musulmonlar. CIA World Factbookning 2015-yilgi hisob-kitoblarga koʻra, musulmonlarning 29-34% sunniylik va 61-64% shialik yoʻnalishiga amal qilishadi. Pew Research tomonidan 2011-yilda oʻtkazilgan soʻrovga koʻra, musulmonlarning 51 foizi shia, 42 foizi esa sunniy.

Qonunda islom
-------------

1968-yilda Ichki ishlar vazirligi mini yubka kiyishni taqiqlab, shariat sabablardan biri ekanligini taʼkidlagan.

Galereya
--------

* Al-Xulafa masjidi, BagʻdodAl-Xulafa masjidi, Bagʻdod
* Imam Husayn ziyoratgohi, KarbalaImam Husayn ziyoratgohi, Karbala
* Shialar Muqaddas Karbalo shahrida Muharamni xotirlashmoqdaShialar Muqaddas Karbalo shahrida Muharamni xotirlashmoqda
* Imom Ali masjidi, NajafImom Ali masjidi, Najaf
* Samarra katta masjidiSamarra katta masjidi

Yana qarang
-----------

* Iroq demografiyasi
* Iroqda din
* Bagʻdoddagi masjidlar roʻyxati

Manbalar
--------

1. 1 2  „CIA World Fact Book" (21-aprel 2021-yil). Qaraldi: 25-aprel 2021-yil.
2. 1 2  *Michael Lipka.* „The Sunni-Shia divide: Where they live, what they believe and how they view each other".  Pew Research Center (18-iyun 2014-yil). Qaraldi: 15-aprel 2021-yil.
**Moisey Ruvimovich Itkin** (1920-yil 15-mart, Rostov-Don, RSFSR – 2005-yil 29-may, Rostov-Don, Rossiya) – sovet shoiri, shifokori va Rossiya Yozuvchilar uyushmasi aʼzosi.

Hayoti
------

Moisey Ruvimovich Itkin 1920-yil 15-martda RSFSRning Rostov-Don shahrida shifokorlar oilasida tugʻilgan. U 1944-yilda Toshkent tibbiyot institutining tibbiyot fakultetini tugatib, 1944—1954-yillarda Oʻzbekistonda harbiy shifokor boʻlib xizmat qilgan. Moisey Itkin 1955—1958-yillarda Moʻgʻulistondagi ekspeditsiyalar qatnashgan. 1958—1984-yillarda Rostov-Donda oftalmolog boʻlib ishlagan. U Ulugʻ Vatan urushida qatnashnashgan va urush vaqtida ogʻir yaralangan.

Moisey Ruvimovich Itkin 2005-yil 29-mayda vafot etadi va Rostov-Don shahridagi yahudiylar qabristoniga dafn qilinadi.

Ijodi
-----

Moisey Ruvimovich Itkin adabiy faoliyatini 1950-yilda boshlagan. Uning 9ta sheʼriy toʻplami 1993—2004-yillarda nashr etilgan.

Moisey Itkinning 65 ta sheʼri „Don toʻlqini" jurnalida, 46 ta sheʼri „Moviy ovoz" toʻplamida bosilib chiqqan.

Mukofotlari
-----------

Muso Ruvimovich Itkin 1-darajali Vatan urushi ordeni, „Harbiy xizmatlari uchun" va „Germaniya ustidan qozonilgan gʻalaba uchun" medallari, Moʻgʻulistonning „Qutb yulduzi" ordeni, Xitoyning „Doʻstlik belgisi" ordeni, „ Veteran" medallari bilan taqdirlangan. „Mehnat sharafi", „Gʻalabaning 40 yilligi", „Georgiy Jukov" va boshqa bir qator medallarni qoʻlga kiritgan.

Moisey Itkin 85-yillik yubileyida Rostov viloyati Madaniyat vazirligidan minnatdorchilik maktubini qabul qilgan.

Asarlari
--------

* Ko'p qavatli daraxt: She'riy to'plam. - Rostov-Don, 1993-yil
* Tasodifiy kitob: she'rlar to'plami. - Rostov-Don: Gefest, 1996-yil
* Gulli sonet: she'rlar to'plami. - Rostov-Don, 1998-yil.
* Osmondagi boshoq: She'rlar to'plami. - Rostov-Don, 1998-yil.
* Ikki kitobdan: She'rlar to'plami. - Rostov-Don, 2000-yil.
* Kumush ip: She'rlar to'plami. - Rostov-Don, 2000-yil.
* Fleyta va skripkada (Tanlangan asarlar): She'riy to'plam. - Rostov-Don, 2001-yil.
* Tongni qaytaring (yettinchi she’rlar kitobi): She’riy to‘plam. - Rostov-Don, 2003-yil.
* Takrorlar ham yo‘q...: She’rlar to‘plami. - Taganrog: Y.D.Kuchma, 2004-yil.

Manbalar
--------

1. 1 2  „Иткин, Моисей Рувимович". *www.agro-portal.su*. Qaraldi: 6-noyabr 2023-yil.
**Juris Varlejs Hartmanis** yoki *Juris Hartmanis*  (1928-yil 5-iyulda tugʻilgan, Riga, Latviya), asli latviyalik amerikalik matematik va kompyuter olimi va amerikalik kompyuter olimi Richard E. Stearns bilan 1993-yilda A. M.Turing mukofoti, informatika sohasidagi eng yuqori mukofot bilan taqdirlangan. Hartmanis va Stearns mukofotda „hisoblash murakkabligi nazariyasi sohasiga asos solgan muhim maqolasi" uchun keltirildi.

Hayoti va ish faoliyati
-----------------------

Juris Hartmanis Latviya armiyasi generali Martins Xartmanis oilasida tugʻilgan. 1940-yilda otasi hibsga olinib, qamoqda vafot etdi. Ikkinchi jahon urushi oxirida Martinsh Xartmanisning bevasi Sovet hukumati taʼqibidan qoʻrqib, bolalari bilan chet elga qochib ketdi. Oila Germaniyaga joylashdi va u yerdan AQShga koʻchib oʻtishdan oldin Marburgdagi Filipps universitetida fizika boʻyicha tahsil oldi. Hartmanis, Kanzas-Siti universitetida (hozirgi Kanzas-Sitidagi Missuri universiteti) matematika boʻyicha magistr (1951) va Kaliforniya texnologiya institutida matematika boʻyicha doktorlik (1955) darajasini oldi. 1958-yilda General Electric tadqiqot laboratoriyasiga kirishdan oldin u Kornel universiteti va Ogayo shtati universitetida dars bergan. Hartmanis, 1965-yilda Kornelga qaytib, maktabning yangi informatika kafedrasini boshqargan va 1982-yilda Uolter R. Read muhandislik professori sifatida nafaqaga chiqqan. Nafaqaga chiqqandan soʻng Hartmanis 1984-yilda tashkil etilgan Santa Fe institutining ilmiy kengashiga, murakkablik tamoyillarini oʻrganishda koʻp tarmoqli hamkorlikni qoʻllab-quvvatlash uchun tashkil etilgan mustaqil tadqiqot guruhiga qoʻshildi.
Hartmanis Amerika fan taraqqiyoti assotsiatsiyasiga (1981), AQSH Milliy muhandislik akademiyasiga (1989), Latviya Fanlar akademiyasiga (1990) va Amerika sanʼat va fanlar akademiyasiga (1992) saylangan. Turing mukofotidan tashqari Hartmanis Chexiya Fanlar akademiyasining Bolzano oltin medali (1995) va Latviya Fanlar akademiyasining Katta medali (2001) bilan taqdirlangan.

Mukofotlari
-----------

* 1995-yilda – Chexiya Fanlar akademiyasining Bolzano oltin medali.
* 2001-yilda – Latviya Fanlar akademiyasining Katta medali bilan taqdirlangan.
* 1993 yil – Richard Stearns bilan "hisoblash murakkabligi nazariyasiga asos boʻlgan muhim ishlari uchun "Tyuring mukofoti.
* 1999 yil – Kanzas universitetining insonparvarlik maktublari boʻyicha faxriy doktori.

Manba
-----



1. ↑  Juris Hartmanis
2. ↑  JJuris Hartmanis
July 5, 1928 ~ July 29, 2022 (age 94)
3. ↑  JURIS HARTMANIS United States —1993
**Viktor Kostyantinovich Bernatskiy** (6 (18) dekabr 1882-yil, Samarqand viloyati, Kattaqoʻrgʻon shahri, hozirgi Oʻzbekiston) – ukrainalik fizik.

Hayoti
------

Viktor Kostiantinovich Bernatskiy 1882-yil 6-dekabrda (yangi uslub boʻyicha 18-dekabr) otasining xizmat vazifalarini bajarishi munosabati bilan Samarqand viloyati (hozirgi Oʻzbekiston) Kattaqoʻrgʻon shahrida tugʻilgan.

Uch yil oʻtgach, Bernatskilar Kiyevga koʻchib oʻtishdi. Viktor shu yerda gimnaziyani tamomlagan.

1908-yilda Bernatskiy Kiyev universitetining fizika-matematika fakultetining matematika boʻlimini birinchi darajali diplom bilan tugatdi.

1909-yildan Kamianets-Podilskiydagi oʻrta maktablarda ishlagan. Texnikumda matematika va fizika fanlaridan dars bergan. Bunga parallel ravishda u tijorat maktabida, 1912-yildan esa Slavutinska qizlar gimnaziyasida fizikadan dars bergan.

Bernatskiy 1915–1918-yillarda, Birinchi jahon urushi paytida frontda edi. Rossiya armiyasidan demobilizatsiya qilinganidan keyin u Kamianets-Podilskiyda oʻqituvchilik faoliyatiga qaytdi.

1919-yil 30-noyabrdan Bernatskiy Kamianets-Podilskiy nomidagi Ukraina davlat universitetining fizika-matematika fakulteti fizika kafedrasida katta assistent boʻlib ishladi. 1920-yilda u universitetda fizika boʻyicha qoʻshimcha kursni oʻqidi. Universitet qayta tashkil etilgandan soʻng Xalq taʼlimi institutiga fizika fakultetiga oʻqishga kirdi.

1919, 1920, 1921-yillarda kattalar uchun Ukraina gimnaziyasini, keyin esa kattalar maktabini boshqargan. Bir necha yil qishloq xoʻjaligi institutida ishladi.

Kamianets-Podilskiyda professor Bernatskiy, Xalq taʼlimi instituti talabalari Voznesenskiy va Makarevich tashabbusi bilan radiohavaskorlar toʻgaragi tashkil etildi.

1927-yildan Bernatskiy professor, 1929-yildan Kamianets-Podilskiy nomidagi xalq taʼlimi instituti prorektori, 1930-yilda Xalq taʼlimi instituti Ijtimoiy taʼlim institutiga aylantirilgach, u yerda fizika professori lavozimida ishladi.

1933-yilda Bernatskiy Kievga joʻnab ketdi. 1938-yil 11-iyunda Viktor Kostiantinovich Bernatskiy „Ukraina millatchi tashkilotida faol ishtirok etgani va gʻarazli ish olib borganligi" uchun hibsga olingan. 1939-yil 5-oktyabrda u besh yil mehnat lagerida qamaldi. Keyingi taqdiri nomaʼlum.

Manbalar
--------

1. ↑  *Автобіографія Бернацького В. К. (1921 р.) // Завальнюк О. М. Історія Кам'янець-Подільського державного українського університету в іменах (1918—1921 рр.). — Кам'янець-Подільський: Абетка-НОВА, 2006. — С. 385.*.
2. ↑  *Лозовий В. С. Бернацький Віктор Костянтинович // Енциклопедія сучасної України / ред. кол.: І. М. Дзюба [та ін.] ; НАН України, НТШ, Коорд. бюро Енцикл. Сучас. України НАН України. — К. : Поліграфкнига, 2003. — Т. 2 : Б — Біо. — 872 с. — ISBN 966-02-2681-0. — С. 532—533.*.
**Pulloroz** (lotincha: *Pullorosis*) - tovuqlarda uchraydigan, ayniqsa yosh parrandalarning *o‘ta kontagioz infeksion* kasalligi bo‘lib, jo‘jalarda o‘tkir, voyaga yetgan tovuqlarda tuxumdonning yallig‘lanishi va sariqlik peritoniti yoki yashirin klinik belgisiz kechish bilan xarakterlanadigan kasallik hisoblanadi.
Pulloroz parrandachilikda, jo‘jalarning birinchi bor aniqlangan kasalliklaridan biri hisoblanadi. Qo‘zg‘atuvchisi 1900-yilda Amerikalik olim Rettger tomonidan aniqlanib, unga *Bacillus pullorum* deb nom berilgan, keyinchalik uni *Salmonella pullorum - gallinarum* deb atashgan. Ko‘pgina mamlakatlarda parrandalarning pulloroz va tif kasalliklari alohida kasalliklar hisoblanib, pullorozni *S. pullorum*, tifni esa *S.gallinarum* qo‘zg‘atadi deyiladi. Dastlabki davrlarda ushbu kasallik "oq batsilyar ich ketish" deb yuritilgan, biroq unda har doim ham oq diareya kabi kilinik holatlar kuzatilmaydi. 1910-yillarga kelib, jo‘jalarni inkubatoriyalarda ochirish yo‘lga qo‘yilgach, pulloroz Amerikada, Kanadada, keyinchalik Fransiya, Belgiya, Italiya, Vengriya, Yaponiya, Avstraliya mamlakatlariga tarqalgan. Sobiq Ittifoqda kasallik 1926-yili Angliyadan keltirilgan jo‘jalar orasida P.V.Sizov tomonidan aniqlangan. Keyinchalik ushbu kasallik Kavkazorti, Ukraina, Belarus va boshqa hududlarda ro‘yxatga olingan. Markaziy Osiyo mamlakatlarida, jumladan, O‘zbekistonda 1960-yillardan boshlab, parrandachilik xo‘jaliklarida ushbu kasallik uchray boshlagan. Bu holatni kelib chiqishiga sabab inkubatoriyaga qo‘yiladigan tuxumlarni pulloroz kasalligi bo‘yicha nosog‘lom xo‘jaliklardan olinganligi sababchi bo‘lgan.

Qo‘zg‘atuvchisi va uning chidamliligi
-------------------------------------

Pullorozning qo‘zg‘atuvchisi-*Salmonella pullorum* harakatsiz, gram - manfiy kichik tayoqcha shaklida bo‘lib, spora va kapsula hosil qilmaydi. Oddiy sun’iy muhitda, 370 S, rN 7,4 - 7,5 da yaxshi o‘sadi. GPA da kichik shudring tomchisidek koloniyalar, GPB da muhitni loyqalantiradi va unda yumshoq cho‘kma hosil qiladi. Endo, Ploskirev muhitlari optimal muhit hisoblanadi. Salmonella qonda, parenximatoz a’zolarda, ichakda, tovuq embrionining so‘rilib hazm bo‘lmagan sarig‘ida, tovuqlarda esa tuxumdon sariq follikulasida ko‘proq bo‘ladi. Esherixiyalardan o‘zining biokimyoviy xususiyatlari bilan farqlanadi.
Salmonellalar tashqi muhit va fizikaviy ta’sirlarga yuqori chidamliligi bilan farq qiladi. Parrandaxonalarda yilning fasllariga bog‘liq holda -2° dan 33,7°S gacha bo‘lgan haroratda 10 kundan 105 kungacha qo‘zg‘atuvchi faol saqlanadi. Tovuq go‘ngida 100 kun, oqmaydigan suvda 200 kun, tuproqda 400 kun tirik saqlanadi. 60°S da 30 daqiqada, qaynatilganda esa, 1 daqiqada o‘ladi. 1% li karbol kislotasi va 1% li formalin salmonellani 5 daqiqada faolsizlantiradi.
**Geyzerlar vodiysi**—dunyodagi eng yirik geyzer konlaridan biridir. Geyzerlar vodiysi Kamchatkada Kronotskiy davlat biosfera rezervatida joylashgan.

2018
1966 yildagi sovet pochta markasi
Bu Geysernaya daryosining chuqur kanyoni boʻlib, uning yon tomonlarida taxminan 6 km² maydonda koʻplab geyzerlar, issiq buloqlar, loy idishlar, termal joylar, sharsharalar va ko'llar mavjud. Ushbu cheklangan hududda gʻayritabiiy darajada yuqori bioxilma-xillik va tabiiy sharoit va mikroiqlimning yuqori kontrasti mavjud.

Geyzerlar vodiysiga kirish qiyin, uning hududida qoʻriqlanadigan hudud mavjud. Uning ekotizimi Rossiya uchun noyobdir va tashqi taʼsirlarga juda zaifdir, shuning uchun tabiiy majmua holatining doimiy ekologik monitoringi olib boriladi va rekreatsion yuk qatʼiy standartlashtirilgan.

1992-yildan beri sayyohlik kompaniyalari qoʻriqxona bilan tuzilgan shartnoma asosida bu erda vertolyot ekskursiyalarini tashkil qiladi, ekotizim muvozanatini saqlash uchun ekskursiyalarni tashkil qilish uchun qatʼiy qoidalar va talablar tizimi mavjud. 2008-yilda ovoz berish natijalariga koʻra Geyzerlar vodiysi Rossiyaning etti mo''jizasi roʻyxatiga kiritilgan.

2007-yilda mintaqada kuchli yomgʻirdan keyin koʻchki sodir boʻldi va Geyzerlar vodiysi oʻrnida toʻgʻon paydo boʻldi. 2013-yilda kuchli yomgʻirlar tabiiy yodgorlikning jonlanishiga hissa qoʻshdi. Yangi koʻchki tabiiy toʻgʻonni buzdi, buloqlarni boʻshatdi. Suv pasaygach, geyzerlar yana otilib chiqa boshladi

Manbalar
--------

1. ↑
2. ↑
3. ↑
4. ↑

Havolalar
---------
**John Cocke**(1925-yil 30-mayda tugʻilgan, Sharlotta,Shimoliy Karolina, AQSH – 2002-yil 16-iyulda vafot etgan, Valxalla, Nyu-York), amerikalik matematik va kompyuter olimi, 1984-yilda A. M.Turing mukofoti, informatika sohasidagi eng yuqori mukofot, "kompilyatorlar dizayni va nazariyasi, katta tizimlar arxitekturasi va qisqartirilgan koʻrsatmalar toʻplamini (RISC) rivojlantirishga qoʻshgan muhim hissasi" uchun taqdirlangan. Hozirda kompilyatorlarni optimallashtirishda foydalaniladigan koʻplab fundamental oʻzgarishlarni aniqlash va tizimlashtirish uchun, shu jumladan operator kuchini kamaytirish, umumiy pastki ifodalarni yoʻq qilish, registrlarni ajratish, doimiy tarqalish va oʻlik kodni yoʻq qilish.

Hayoti va ish faoliyati
-----------------------

John Cocke Duke universitetida mashinasozlik boʻyicha bakalavr (1946) va matematika boʻyicha doktorlik (1953) darajasini oldi. Uning butun professional faoliyati IBM kompaniyasida sanoat tadqiqotchisi (1956–92) boʻlgan. Cocke IBM aʼzosi (1974) deb topildi. Johning otasi Duke Energy kompaniyasining prezidenti boʻlgan va universitetning vasiylar kengashida ishlagan. 1956-yildan 1992-yilgacha Cocke oʻz faoliyatini IBM da sanoat mashinalari tadqiqotchisi sifatida boshlagan. 

Uning innovatsiyalari eng yaxshi eʼtirof etilgan loyiha IBM 801 mini-kompyuteri boʻlib, uning amalga oshirilishi arxitektura koʻrsatmalari toʻplamiga, aslida kompilyatorlar tomonidan ishlab chiqarilgan nisbatan oddiy koʻrsatmalarga zid boʻlib, arzon narxlarda ishlashni oshirish imkonini beradi.

Cocke CYK algoritmining asoschilaridan biri boʻlgan (Cocke-Younger-Kasami algoritmi). Shuningdek, u 1970-1980-yillarda IBMda nutqni aniqlash va mashina tarjimasi algoritmlarini dastlabki ishlab chiqishda ishtirok etdi va nutqni aniqlash uchun tilning trigramma modelidan foydalanish gʻoyasini taklif qildi. Gʻoya Frederik Jelinek tomonidan maʼqullandi.

Mukofotlari
-----------

* 1985 yil – Ekkert mukofoti – Mauchli
* 1987 yil – Turing mukofoti
* 1989 yil – "Kompyuter texnologiyalari kashshofi "medali
* 1991 yil – Texnologiya va innovatsiyalar uchun AQSh milliy medali
* 1994 yil – AQSh milliy fan medali
* 1994 yil – Jon fon Neyman medali
* 1994 yil – C&C mukofoti
* 2000 yil – Benjamin Franklin medali

Manba
-----



1. ↑  John Cocke International Business Machines Corporation May 25, 1925 – July 16, 2002
2. ↑  John Cocke
**Frances Elizabeth Allen**  yoki *Frances E. Allen* (1932-yil 4-avgustda tugʻilgan, Peru, New York, AQSH – 2020-yil 4-avgustda vafot etgan), amerikalik kompyuter olimi, A. M.Turing mukofoti (2006)ni yutgan *birinchi ayol* boʻlgan. Informatika sohasidagi eng yuqori mukofot, „Zamonaviy optimallash kompilyatorlari va avtomatik parallel bajarish uchun asos yaratgan, kompilyator texnikasini optimallashtirish nazariyasi va amaliyotiga qoʻshgan kashshof hissasi" uchun taqdirlangan.

Hayoti va ish faoliyati
-----------------------

Nyu-York shtatidagi fermada tugʻilib oʻsgan. U oilada olti farzandning eng kattasi edi. Uning otasi dehqon, onasi oʻqituvchi edi. Allen matematika boʻyicha bakalavr darajasini (1954) Albany shtat oʻqituvchilar kollejida (hozirgi Nyu-York shtat universiteti, Albany) va Michigan universitetida matematika boʻyicha magistr darajasini (1957) oldi. Oʻqishni tugatgandan soʻng koʻp oʻtmay Allen IBMning Tomas J. Uotson tadqiqot markaziga qoʻshildi va u yerda birinchi marta xodimlarga FORTRAN nomli yangi kompyuter dasturlash tilini oʻrgatish uchun ishga yoʻllandi. 1960-yillarda Allen IBM superkompyuterlari uchun kompilyatorlar ustida ishlagan, masalan, IBM 7030 (Stretch nomi bilan tanilgan) va IBM 7950 (Harvest nomi bilan tanilgan), ularni Los Alamos milliy laboratoriyasiga yetkazib berish uchun AQSh Milliy xavfsizlik agentligi buyurtma qilgan. Uning keyingi ishlarining aksariyati koʻp protsessorli tizimlar uchun samarali kompyuter dasturlashiga, ayniqsa 1980-yillarning boshida asos solgan Parallel TRANslation Group (PTRAN) bilan ishlashiga tegishli edi. U 1989-yilda IBM stipendiati unvoniga sazovor boʻlgan, birinchi ayol shunday mukofotlangan va IBM Texnologiya Akademiyasi prezidenti (1995). Allen 2002-yilda nafaqaga chiqdi. U Nyu-York universiteti kompyuter fanlari professori Jeykob T. Shvartsga turmushga chiqdi, ularning nikohi ajralish bilan yakunlandi.
2002-yildan beri nafaqada boʻlgan va Amerika sanʼat va fanlar akademiyasining aʼzosi edi.
U 2020-yil 4-avgustda 88 yoshga toʻlgan kuni vafot etdi.

Mukofotlari
-----------

* IBM Fellow (1989, birinchi ayol mukofotlangan).
* Texnologiyadagi ayollar xalqaro shon-sharaf zaliga kiritilgan (1997).
* Ada Lavleys mukofoti , Kompyuter sohasidagi ayollar uyushmasi (2002).
* Turing mukofoti (2006) – „zamonaviy optimallashtirish kompilyatorlari va dasturlarni avtomatik parallellashtirish uchun asos boʻlgan kompyuter dasturlarini optimallashtirish nazariyasi va amaliyotiga qoʻshgan innovatsion hissasi uchun".

Uning sharafiga IBM 2007-yilda IBM Ph. D. mukofotini taʼsis etdi.

Manba
-----


1. ↑  FRANCES („FRAN") ELIZABETH ALLEN
2. ↑  The New York Times
3. ↑  Oral-History:Frances „Fran" Allen
**Qonun va adolat** (pol. Prawo i sprawiedliwość) — Polshadagi siyosiy partiya.

Qonun va adolat partiyasi fashistik tusga ega milliy-konservativ siyosiy kuch bo'lib, uning vakillari yillar davomida shtatdagi qoldiq dekommunizatsiya va lyustratsiya tarafdori bo'lgan. Bu partiya elektoratning doimiy qismini ta'minladi. Partiya katolik cherkovi va munozarali Yevangelistik radiostansiya Radio Mariya bilan yaqin aloqada.
2002-yilda partiya "O'ng alyans" bilan birlashish to'g'risida shartnoma imzoladi, ikkinchisi a'zolari "Qonun va adolat" partiyasiga qo'shildi. Lex Kachinski Varshava meri bo‘ldi. 2003-yilda Lex Kachinski PiSning faxriy prezidenti, Yaroslav Kachinski esa partiya yetakchisi bo‘ldi.

An'anaga ko'ra, eng ko'p ovoz to'plagan partiya hukumat rahbari lavozimiga nomzodni taklif qiladi. Partiya rahbari Yaroslav Kachinski umumiy saylovda g‘alaba qozonganidan so‘ng Polshaning yangi saylangan prezidenti egizak ukasi Lex bilan kartalarni aralashtirib yubormaslik uchun hukumatni boshqarishdan bosh tortdi. Hukumat rahbari lavozimiga partiya dasturini tayyorlash bo‘yicha koordinator bo‘lgan Kazimierz Martsinkevich nomzodi ilgari surildi.

Muvaffaqiyatli reklama kampaniyasi tufayli 2005-yil 25-oktabrda Polshada mamlakat parlamentiga bo‘lib o‘tgan saylovda "Qonun va adolat" partiyasi g‘alaba qozondi, saylovchilarning 27 foizdan ortig‘i "Qonun va adolat" uchun ovoz berdi.

2005-yil 31-oktyabrda Martsinkevich yangi ozchilik hukumati tarkibini taqdim etdi. "Fuqarolik platformasi" bilan oʻng-markaziy koalitsiya tuzish boʻyicha muzokaralar muvaffaqiyatsiz yakunlandi, chunki kadrlar (Fuqarolik platformasi Yaroslav Kachinskiy bosh vazir boʻlishini taʼkidladi) va shaxsiy (ikki partiyaning asosiy siyosatchilari bir-birini yoqtirmasligi aniq). Qolaversa, saylov oldidan ham "Huquq va adolat" yetakchilari "Fuqarolar platformasi"ning bir qator saylovoldi va’dalari haqida yomon gapirib, masalan, soliq reglamentini o‘zgartirish bo‘yicha tavsiyalarni "3 foizdan 15 foizgacha" populizmga chaqirishdi.

Alohida ta'kidlash kerakki, Seymdagi bunday uyg'unlik, tahlilchilarning fikriga ko'ra, Kazimierz Martsinkevich tomonidan tuziladigan hukumat, natijada, ikkita o'ng qanot partiyasiga - Qonunga tayanmasligiga olib kelishi kerak edi. va Adolat va Fuqarolik platformasi, lekin ZiS va kichik partiyalar ittifoqi, shu jumladan o'z-o'zini himoya qilish va sotsial-demokratlardan o'ngning mafkuraviy muxoliflari. Chaplar uchun bu parlament va prezidentlik saylovlarida sharmandali mag'lubiyatdan so'ng aniq g'alaba bo'ladi. Sentyabr oyidagi saylov natijalariga ko‘ra, "Qonun va adolat" partiyasi 460 deputatlik mandatidan 155 nafariga ega. Faqatgina liberallar bilan siyosiy ittifoq konservatorlarga parlament ko‘pchiligini olib keladi.

"Qonun va adolat" partiyasi tarafdorlari soliq yukini kamaytirish, liberal iqtisodiyot va aholining kam ta’minlangan qatlamini ijtimoiy himoya qilish bo‘yicha faol davlat siyosati tarafdori.

Manbalar
--------

1. ↑  „Право и справедливость". 27-iyul 2022-yilda asl nusxadan arxivlandi. Qaraldi: 27-iyul 2022-yil.
2. ↑  „Польская партия "Право и справедливость"" (Ruscha). *РИА Новости*.  Россия сегодня (14-oktyabr 2019-yil). Qaraldi: 27-iyul 2022-yil.
**Viktoriya kapalaklar bogʻi —** Buyuk Viktoriya mintaqasida joylshgan. Bu Viktoriya hududidagi eng mashhur sayyohlik joylaridan biridir.

Tabiati
-------

Bogʻlarning yopiq inshooti simulyatsiya qilingan 12000 kvadrat fut (1100 m2) tropik oʻrmonning harorati, yorugʻligi, tumanligi, sovishi va namligini saqlash uchun kompyuter tomonidan boshqariladi. Simulyatsiya qilingan yopiq yomgʻir oʻrmonining muhitida 200 dan ortiq tropik oʻsimliklar turlari mavjud, ular orasida yirtqich oʻsimliklar va aylanma oqimga tutashgan sharshara mavjud. Viktoriya kapalak bogʻlari oʻzining kapalaklari, qurbaqalari, iguanasi,Gekko va toshbaqalar yangi qoʻshilgan insectarium bilan mashhur. Bogʻga tashrif buyuruvchilar bolalar bogʻchasi oynasini tomosha qilishlari haftasiga 400-700 ta kapalak paydo boʻlgan xrizalisdan kapalaklarni koʻrishlari mumkin. Ular Kosta-Rika,Malayziya,Angliya kapalak firmalari tomonidan asirlikda oʻstiriladi va eksport qilinadi. Bogʻlardagi oʻsimliklar kapalaklar uchun oziq-ovqat sifatida tanilgan. Oziq-ovqat oʻsimliklari kapalaklar uchun xrazilsdan chiqandan keyin isteʼmol qilinadi. Biroq baʼzi kapalaklar bogʻlar boʻylab joylshtirilgan „oziq-ovat idishlari" dan ovqatlnadi. Oziqlantiruvchi idishlarda fermentatsiya mevalari taʼminlanadi hamda kapalaklar tabiiy ravishda ishlab chiqarilgan spirt bilan oziqlanishadi. Idishlarga koʻpincha koʻk morfus hamda boyqush kapalaklari tashrif buyirishadi. Shuningdek,Helicon kapalaklar oilasining koʻplab vakillari.

Qushlar va Baliqlar
-------------------

Bogʻlarning soylarida ikki xil sazan, kapalak koi hamda jin rin koi, albinos oskarlari yashaydi. Bogʻlarning har bir joyida har xil qushlar mavjud. Ulardan baʼzilari havoni baham koʻrishadi va kapalaklar orasida uchishadi va baʼzilari baliqlar bilan soylarda suzishadi. Bogʻdagi qushlar mashhur va ularning xatti-harakatlari tashrif buyuruvchilarni kuldiradi. Bogʻlardagi eng mashhur qushlar-toʻq sariq qanotli amazon toʻtiqushi Leo, eklektus toʻtiqushi Little E,koʻk va oltin macaw soyasi va Mango, Karib flamingosi, ular odatda tashrif buyuruvchilarga oʻzaro munosabatda boʻlishadi yoki oʻz xatti-harakatlarini namoyish etadilar.Bogʻlarda yana ispinozlar, kanareykalar, parakeets va boshqa qushlar mavjud.

Manbalar
--------

1. ↑  „Victoria Butterfly Gardens". Qaraldi: 2023-yil 27-sentabr.
2. ↑  „Victoria Butterfly Gardens" (2023-yil 5-yanvar). Qaraldi: 2023-yil 27-sentabr.
**Children Believe** – 2019-yil oktyabr oyida ishga tushirilgan boʻlib, uning nomi Kanadadagi Xristian bolalar jamgʻarmasiga oʻzgartirildi. Kanadada tashkil etilgan jamgʻarma rivojlanayotgan mamlakatlardagi bolalar, olilar va jamiyat hayotini rivojlantirishni maqsad qilgan va bu maqsadni amalga oshirish uchun jamgʻarma beshta asosiy yoʻnalishini belgilab oldi: salomatlik va ovqatlanish; taʼlim; suv, sanitariya va gigiena; jamoat tashkilotlarini mustahkamlash; va barqaror turmush tarzini rivojlantirish. Bolalar hayotini rivojlantirishga yoʻnaltirilgan 12 ta xalqaro tashkilotlardan biri hisoblangan ChildFund Alliance tashkilotiga CHildren Believe xayriya jamgʻarmasi aʼzo boʻldi.

Matbuot kotiblari va elchilari
------------------------------

*Children Believe* jamg'armasi jamoat arboblari bilan hamkorlik qilish ularning ishlari uchun elchi vazifasini bajarishiga ishonishdi. *Children Believe* jamg'armasining elchilari Kanada jamoatchiligining xayriya ishlari bo'yicha xabardor qilish orqali o'z jamg'armasiga ega bo'ldi. Hozirda jamg'arma bolalar sporti boshlovchisi James Duthie, sport boshlovchisi Rachel Bonetta va radio boshlovchisi Sharon Caddy bilan faoliyat olib bormoqdi. Xayriya fondining Burkina Faso, Efiopiya, Gana, Hindiston, Nikaragua va Paragvayda o'z vakolatxonalariga ega.

Qabul
-----

Children Believe xayriya fondi 2015-yilda MoneySense tomonidan Kanadadagi eng yaxshi 100 xayriya tashkilotlari roʻyxatida umumiy A− baho bilan baholandi. Ular Financial Post tomonidan 2014-yilda Kanadaning eng yaxshi 25 xayriya tashkilotidan biri sifatida tanlandi va B+ bahosi bilan baxolandi.

Havolalar
=========

* Children Believe Official Website

  

Manbalar
--------

1. ↑  
„Children Believe".
2. ↑  „Who we are".  Children Believe.
3. ↑  „Where we work".
4. ↑  „MoneySense".
5. ↑  „Financial Post Charities of the year".
**"Oʻlimdan kuchli" monumenti** — Semipalatinsk yadro poligonidagi yadroviy sinovlar qurbonlari xotirasiga bagʻishlangan yodgorlik. U 2001-yil 29-avgustda Semipalatinskda, „Polkovnik" orolida tantanali ravishda ochildi.

Tavsif
------

Yodgorlik balandligi 25 metr boʻlgan stela boʻlib, u yigʻma temir-betondan yasalgan, sayqallangan granit bloklari va qora Semipalatinsk gabbro graniti plitalari bilan qoplangan. Yodgorlikda „atom qoʻziqorini" ning silueti oʻyilgan. Pastki qismida bolani tanasi bilan qoplagan onaning oq marmar haykali bor. Bu bolani barcha qiyinchiliklardan va yomon ob-havodan himoya qilishga qodir boʻlgan onalik sevgisining ramzidir.

Yodgorlikning bosh meʼmori Shota Ualixonov edi. „Oʻlimdan kuchliroq" yodgorligi 1949-yildan 1963-yilgacha boʻlgan davrda yadroviy sinovlar natijasida qurbon boʻlganlar va yoʻqotishlarni anglatadi.

Baho
----

Professor R. Yergaliyev „Uchsiz bir turtki ichida farzandini qutqarib, hayot baxsh etuvchi ona bu yodgorlikda hayot timsoli, har qanday mashaqqat va ofatlarga qaramay insoniyatning davom etishi ramzi sifatida gavdalanadi".

V.. Katsevaga koʻra Qozogʻiston Respublikasi atom qurolidan jabr koʻrgan Yaponiyadan keyin dunyodagi ikkinchi davlatdir va bu mavzuni Qozogʻiston monumental sanʼatida aks ettirish meʼmorlar va rassomlar uchun sharaf masalasidir.

Yodgorlik holati
----------------

2008-yil 25-aprelda Semeyning mahalliy tarixiy va madaniy yodgorliklarining yangi Davlat roʻyxati tasdiqlandi, shu bilan birga bu masala boʻyicha barcha oldingi qarorlar oʻz kuchini yoʻqotgan deb topildi. Roʻyxatga Semeydan 55 ta obyekt kiritilgan boʻlib, ular orasida „Oʻlimdan ham kuchli" yodgorligi bor edi.

Hodisalar
---------

2015-yilda yodgorlikning marmar skameykalari vandallar tomonidan vayron qilingan. Bir versiyaga koʻra, hujum qilganlar yaqin atrofdagi kafelardan biriga tashrif buyurganlar.

Manbalar
--------

1. 1 2 3  Monument „Silnee smerti" — dan pamyati o tragedii
2. ↑  „Monument Silnee smerti". 12-may 2019-yilda asl nusxadan arxivlandi. Qaraldi: 23-iyun 2022-yil.
3. ↑  Postanovlenie Vostochno-Kazaxstanskogo oblastnogo akimata ot 25-aprelya 2008 goda N 560 „Ob utverjdenii Gosudarstvennogo spiska pamyatnikov istorii i kulturi mestnogo znacheniya"
4. ↑  V Semee vandali razgromili mramornie skami u monumenta[*sayt ishlamaydi*]
**Aghcheh Qeshlaq-e Olya** (forscha: اغچه قشلاق عليا, shuningdek, **Āghcheh Qesshlaq-e 'Olyā** sifatida romanlashtirilgan; shuningdek, **Aghcheh Qeshlaq-e Bālā**, **Aghjeh Gheshlagh Jadīd**, **Aghjeh Qeshlaq-e Bālā**, **Agja Qishlāqlar**, Aqcheh Qesshlaq-e Jadīd, Aqcheh Qeshlāq-e Jadīd, **Aqcheh** Qeshlaq-e Jadīd, Aqcheh Qeshlaq-e Jadīd, Aghcheh Qeshlaq-e Jadīd [Chaqcheh Qeshlaq-e-Jadīd tumanidagi Aghjeh Qeshlag Jadīd, Aghjeh Qeshlag Jadīd [Aqcheh Qeshlaq **-e Jadīd** ] [ **Aqcheh Qeshlāqīi** qishloqi [Aqcheh Qeshlag‘i] hamda Aghjeh Qeshlag‘i qishloqi nomi bilan tanilgan. Eron, Sharqiy Ozarbayjon viloyati, Kaleybar tumani Markaziy tumanida. 2006-yil aholini roʻyxatga olish maʼlumotlariga koʻra, uning aholisi 74 kishi hamda 15 ta oiladan iborat.

Manbalar
--------

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

1. ↑  Aghcheh Qeshlaq-e Olya can be found at GEOnet Nom Serveri, at this link, by opening the Advanced Search box, entering "-3051877" in the "Unique Feature Id" form, and clicking on "Search Database".
2. ↑  „Census of the Islamic Republic of Iran, 1385 (2006)" (Excel).  Eron statistika markazi. 11-noyabr 2011-yilda asl nusxadan arxivlandi.
**Taslim boʻlish**, soʻzsiz taslim boʻlish, kapitulyatsiya — (xalqaro huqukda) — urushayotgan tomonlardan birining yengilganligiga iqror boʻlib, qarshilik koʻrsatishni toʻxtatishi va qurolni tashlashi. Taslim boʻlish kapitulyatsiya toʻgʻrisidagi hujjatni imzolash tarzida uzilkesil rasmiylashtiriladi. Odatda, bunda hamma qurolyarogʻlar, texnika, harbiy mulk gʻolibga oʻlja sifatida, shaxsiy tarkib esa — asirlar tarzida beriladi. Magʻlub tomon hech qanday shartlar, qoʻshimcha izohlarni oʻrtaga qoʻymay soʻzsiz Taslim boʻlish aktini imzolaydi (mas. 1945-yil fashistlar Germaniyasi va militaristik Yaponiyaning Taslim boʻlishi).


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |